Light + Shade

Light + Shade er et dobbeltalbum av den engelske musikeren Mike Oldfield, utgitt 26. september 2005. Dette er det 23. albumet av Oldfield og var det første albumet han utga etter å ha signert med Mercury Records. Noe av musikken var allerede gitt ut med alternative mikser på lydsporene til hans dataspill Tres Lunas og Maestro.

Bakgrunn 
Albumet består av to musikksjangre for to forskjellige stemninger. Oldfield oppnådde dette ved å spille inn et dobbelalbum. De ni første sporene er kalt «Light», og har lysere og stille stykker; andre halvdel av albumet er «Shade»-delen og gir et mye mørkere preg. Mange av sporene på albumet er remixede eller utvidede versjoner av musikken fra Tres Lunas-videospillet.

På sin offisielle nettside rapporterte Oldfield at i tillegg til standardversjonen av albumet, var det også produsert en 5.1-surroundmix av albumet. Fram til 2010 er den imidlertid ikke utgitt. Fire spor fra Light + Shade ble gjort tilgjengelig i U-MYX-format slik at fansen kunne mikse selv.

Oldfields interesse for vokalmodifisering høres igjen, denne gangen i form av Vocaloid, en virtuell vokal programvarepakke. Stemmen til «Miriam» ble brukt. Den virtuelle stemmen «Miriam» er basert på stemmen til Miriam Stockley, som Oldfield tidligere hadde jobbet med. «Tears of an Angel» inneholdt også Miriam som sang sammen med Cantor-programvaren.

Sporene «First Steps» og «Ringscape» ble arrangert av Robyn Smith. Christopher von Deylen har en gjesteopptreden på «Nightshade». Oldfield gjengjeldte ved å spille gitar på «Morgentau», et spor fra Tag und Nacht-albumet til Deylens band Schiller.

«Quicksilver» er et alternativt navn for metallisk kvikksølv, som viser til plateselskapet Oldfield var signert til, Mercury. På Oldfields neste album, Music of the Spheres, gjentar han dette med sportittelen «Musica Universalis», som oversatt er universell musikk og henviser til plateselskapet han da var signert til, Universal Music.

Sporet «Blackbird» er oppkalt etter en av Oldfields motorsykler, en Honda CBR1100XX Blackbird.

Sporet «Romance» er en techno-versjon av et fragment av et klassiske gitarstykket fra det 19. århundre med samme navn.

Sporliste 
Alle spor komponert av Mike Oldfiled, med unntak av «Slipstream», som er komponert av Mike Oldfield og Jason Cluts.

Light
 «Angelique» – 4:40
 «Blackbird» – 4:39
 «The Gate» – 4:14
 «First Steps» – 10:02
 «Closer» – 2:51
 «Our Father» – 6:50
 «Rocky» – 3:19
 «Sunset» – 4:47
 «Près de Toi» (Bonusspor)
Shade
 «Quicksilver» – 5:55
 «Resolution» – 4:33
 «Slipstream» – 5:15
 «Surfing» – 5:36
 «Tears of an Angel» – 5:38
 «Romance» – 4:00
 «Ringscape» – 4:22
 «Nightshade» – 5:11
 «Lakme (Fruity Loops)» (Bonusspor)
 «Cook's Tune» (Bonusspor)

Keyboardarrangementer på «First Step» og «Ringscape» – Robyn Smith
Keyboardarrangement på «Nightshade» – Christopher Von Deylen

Instrument- og utstyrs-liste 

 Omslag – Hans Claesson
 Foto – Andy Carne
 Produsent – Mike Oldfield

Singel 
Et av Vocaloid-sporene, «Surfing», var ment å være albumets første singel, ifølge det spanske nettstedet zm.nu. En promo-singel ble utgitt 3. september 2005.

Bruk i andre medier
Stykker fra Light + Shade har blitt brukt i media, for eksempel ble «Resolution» og «Slipstream» benyttet i BBCs teknologiserie Click.

Eksterne lenker 

Mike Oldfield-album
Progressiv rock-album
Musikkalbum fra 2005